ai4bharat/Pralekha huggingface dataset:
سائنس اور ٹیکنالوجی کی وزارت
ہائی ایش کول کو میتھنول میں تبدیل کرنے والے بھارت کے پہلے پائلٹ پلانٹ سے صاف ستھری ٹکنالوجی کی سمت میں ملک کی کوششوں کو فروغ حاصل ہوگا
بھارت نے ہائی ایش انڈین کول کو میتھنول میں تبدیل کرنے کے لئے ملک کے اندر ہی ایک ٹکنالوجی تیار کی ہے اور اس کا پہلا پائلٹ پلانٹ حیدرآباد میں قائم کیا ہے۔ اس ٹکنالوجی سے صاف ستھری ٹکنالوجی اختیار کرنےکی ملک کی کوششوں کو مددملے گی اور میتھنول کو ٹرانسپورٹیشن کے ایندھن  کے طور پر استعمال کیا جاسکتا ہے، جس سے خام تیل کی درآمدات میں کمی لائی جاسکے گی۔
کوئلے کو میتھنول میں تبدیل کرنے کے عمل میں کوئلے کو پہلے  گیس، سن گیس کی صفائی اور کنڈیشننگ، سن گیس کی میتھنول میں تبدیلی اورمیتھنول کی صفائی شامل ہیں۔ بیشتر ممالک میں کوئلے سے میتھنول تیار کرنے و الے پلانٹوں کو لو ایش کول سے چلایا جاتا ہے۔ ہندوستانی کوئلے کے معاملے میں ہائی ایش کی ہینڈلنگ اور اس ایش کی بڑی مقدار کو گلانے کے لئے ضروری حدت ایک چیلنج ہے، کیوں کہ اس میں عام طور پر ہائی ایش ہوتی ہے۔
مزید تفصیلات کے لئے آئی جی سی سی ڈپارٹمنٹ بی ایچ ای ایل کارپوریشن، آر اینڈ ڈی کے چیف ڈپٹی منیجر تروپتی نائیڈو  سے رابطہ کیا جاسکتا ہے۔
اس چیلنج کا سامنا کرنے کے لئے بھارت ہیوی الیکٹریکلز لمیٹڈ نے سن گیس تیار کرنے اور پھر سن گیس کو میتھنول، جو کہ 99 فیصد خالص ہو، میں تبدیل کرنے کے لئے ہائی ایش انڈین کول کے لئے مناسب فلوئڈائزڈ بیڈ گیسی فکیشن ٹکنالوجی تیار کی ہے۔سن گیس کو میتھنول میں تبدیل کرنے کے مقصد سے بی ایچ ای ایل نے حیدرآباد میں اپنے موجودہ کوئلے سے سن گیس تیار کرنے کے پائلٹ پلانٹ کو مناسب ڈاؤن اسٹریم پروسیس سے مربوط کیا ہے۔ یہ 0.25 میٹرک ٹن میتھنول تیار کرنے کی یومیہ صلاحیت والے اس پائلٹ پروجیکٹ کی شروعات نیتی آیوگ نے کی ہے اوراس کے لئے صاف ستھری تحقیق کی پہل کے تحت سائنس ٹکنالوجی کے محکمے نےفنڈ فراہم کرایا ہے۔
اس وقت یہ پائلٹ پلانٹ جو میتھنول تیار کررہا ہے وہ 99 فیصد سے زیادہ خالص ہے، اس کی پیداواری صلاحیت میں اضافہ کرنے سے ملک کے توانائی کے ذخائر کے بہترین استعمال میں مدد ملے گی اوراس سے خود کفیلی کی جانب بھارت کے سفر میں تیزی آئے گی۔
۔۔۔۔۔۔۔۔۔۔۔
ش ح۔ا گ ۔ ف ر
U- 9181
(Visitor Counter : 119
وزارت خزانہ
سی بی ڈی ٹی نے مالی سال 22-2021 میں 62 پیشگی قیمت تعین معاہدوں پر دستخط کئے
مرکزی براہ راست ٹیکس بورڈ  نے ہندوستانی ٹیکس دہندگان کے ساتھ مالی سال 22-2021 میں 62 پیشگی قیمت تعین معاہدوں  پر دستخط کئے ہیں۔ ان میں 13 باہمی اے پی اے  اور 49 یک فریقی اے پی اے شامل ہیں۔ اس کے ساتھ ہی اے پی اے پروگرام کی شروعات سے لے کر اب تک اے پی اے کی کل تعداد بڑھ کر 421 ہوگئی ہے۔
مالی سال کے پہلے حصے میں کووڈ -19 وبا کے سبب وسیع اقتصادی اورسماجی رکاوٹوں کے باوجود دستخط شدہ اے پی اے کی تعداد اور اس سے پہلے کے دو سالوںمیں دستخط شدہ اے پی اے  کی تعداد میں فرق صاف نظر آتا ہے۔
اے پی اے اسکیم کے ذریعہ دراصل قیمت تعین کے طریقوں کو ظاہر کرکے اور مستقبل کے زیادہ سے زیادہ پانچ سالوں کے لئے پیشگی طورسے بین الاقوامی لین دین کے بغیر کسی باہری اثر کے مساوی قیمت تعین کرکے ٹرانسفر پرائزنگ کے شعبے میں ٹیکس دہندگان کو اطمینان فراہم کرنے کی کوشش کی جاتی ہے۔اس کے علاوہ ٹیکس دہندہ کے پاس چار سابقہ سالوں کے لئے اے پی اے کو پہلے کی حالت میں لے جانے  کا متبادل ہوتا ہے۔ جس کے نتیجے میں اسے کل نو سالوں کے لئے ٹیکس سے متعلق اطمینان فراہم ہوجاتا ہے۔
اے پی اے اسکیم میں ہورہی پیش رفت دراصل ایک غیر منفی ٹیکس نظام کو بڑھاوادینے اور ہندوستان میں کاروبار کرنے میں آسانی کو مزید بڑھانے کے حکومتی عہد کو مضبوط کرتی ہے۔سی بی ڈی ٹی اس سلسلے میں ٹیکس دہندگان کے تعاون اور شفاف رویئے کی ستائش کرتا ہے۔
سائنس اور ٹیکنالوجی کی وزارت
گیہوں کی نئی قسم سے مہاراشٹر کے ایک گاؤں کے کسانوں کو اپنی پیداوار دوگنی کرنے میں مدد ملی
گیہوں کی یہ نئی قسم، جسے زیادہ پیداوار والی ایسٹیوم بھی کہا جاتا ہے، 110 دنوں میں تیار ہوجاتی ہے اور اس کی پتی اور جڑ بھی سڑنے سے محفوظ رہتی ہے
نئی دلی، 14؍اکتوبر، کسانوں کے پاس اب گیہوں کی زیادہ پیداوار والی ایک نئی قسم موجود ہے، جسے ہندوستانی سائنس دانوں نے تیار کیا ہے۔اس کے آٹے سے تیار چپاتی بھی اچھی اور معیاری ہوتی ہیں۔
گیہوں کی یہ قسم ، جس کا نام ایم اے سی ایس 6478 ہے، محکمہ سائنس اور ٹیکنالوجی، حکومت ہند کے تحت کام کرنے والے اگھر کر ریسرچ انسٹی ٹیوٹ  کے سائنس دانوں کے ذریعے تیار کیا گیا ہے۔ اس نے مہاراشٹر کے کرنج کھوپ گاؤں کے کسانوں کی پیداوار دوگنی بڑھادی ہے۔
مہاراشٹر کے ستارا ضلع کی کورے گاؤں تحصیل کے اس گاؤں کے کسانوں کو نئی قسم سے فی ایکٹر 45 سے 60 کوئنٹل فصل مل رہی ہے، جب کہ پرانی قسم لوک-1 ، ایچ ڈی 2189 اور دیگر قسموں کو بونے سے ان کسانوں کو پہلے اوسطا 25 سے 30 کوئنٹل فصل ملتی تھی۔
نیا تیار کردہ عام گیہوں یا بریڈ وہیٹ ، جسے اعلیٰ پیداواری ایسٹی وم بھی کہا جاتا ہے، 110 دنوں میں تیارہو جاتا ہے اور اس کی پتیاں اور جڑیں بھی سڑتی نہیں ہیں۔عنبر رنگ اور درمیانہ سائز کے اس اناج میں 14 فیصد پروٹین، 44.1 پی پی ایم زنک اور 42.8 پی پی ایم آئرن ہوتا ہے، جو کہ فصلوں کی دیگر پیداوار سے کہیں زیادہ ہے۔ اس نئی قسم پر‘انٹرنیشنل جرنل آف کرنٹ مائکروبائیولوجی اینڈ اپلائڈ سائنسز’ میں ایک تحقیقی مقالہ بھی شائع ہوچکا ہے۔
اس گیہوں کے آٹے کی چپاتی کا معیار شاندار ہے، جس میں 8.05 اسکور ہوتے ہیں، جو کہ روٹی کے اچھے معیار یعنی 6.93 سے زیادہ ہے۔ ریاست مہاراشٹرا کی بیج ایجنسی ، مہا بیج، کسانوں کے استعمال کے لئے ایم اے سی ایس 6478 بیجوں کو سند فراہم کررہی ہے۔
بیج کی سند کاری کے ایک سابق افسر کی کوششوں اور اے آر آئی اسٹاف کے تعاون سے اب تک گاؤں کے 10 کسانوں نے اس نئی قسم کو 14 ایکڑ کھیت میں لگایا ہے۔ کرنج کھوپ گاؤں کے کسانوں نے اس بیج کی پیداوار اور دیگر زرعی سامان تیار کرنے کے لئے ایک کمپنی قائم کرنے کا فیصلہ کیا ہے۔
ان تمام تبدیلیوں کے گواہ رہے ایک کسان، رمیش جادھو نے کہا کہ ‘‘ہمیں ایک چنگاری کی ضرورت ہوتی ہے، جو ہمیں متحرک کردے اور یہ چنگاری اے آر آئی نے گیہوں کی ایم اے سی ایس 6478 کی قسم فراہم کرکے کی ہے۔ اب ہم پیچھے مڑ کر کبھی نہیں دیکھیں گے۔
صحت اور خاندانی بہبود کی وزارت
کووڈ -19ٹیکہ کاری:افواہ بنام حقائق
مرکزی وزیرصحت جناب منسکھ منڈاویانے کووڈ ٹیکوں کی کمی کے مسئلے کو دھیان میں رکھتے ہوئے سلسلہ وارٹویٹ کئے
بدنظمی سے بچنے کے لئے ٹیکہ کاری مہم کی موثر پیشگی منصوبہ بندی کو یقینی بنانے کے لئے ٹیکے کی دستیابی کے بارے میں ریاستوں /مرکزکے زیرانتظام علاقوں کا باخبرکیا
وہ لوگ جو عوام کے درمیان غیرذمہ دارانہ بیانوں کے ذریعہ لوگوں کے درمیان جھوٹی جانکاری پھیلارہے ہیں ، ان کو ذاتی معائنے کے مشورے
نئی دہلی،14؍جولائی :ملک میں کووڈ ٹیکوں کی عدم دستیابی اور اس کی قلت کے سلسلے میں کچھ ریاستوں اور سیاسی نمائندگان کی جانے سے متعدد بیانات آرہے ہیں ۔ صحت اورخاندانی فلاح وبہبود کے مرکزی وزیرجناب منسکھ منڈاویانے ان الزامات اورافواہوں کی تردید کی جس میں بتایاگیاہے کہ اس طرح کے بیان حقائق پرمبنی نہیں ہیں اور لوگوں کے درمیان اس طرح کے جھوٹے بیانات دیکر خوف پیداکرنے کی کوشش ہے۔ مرکزی وزیرصحت نے بتایاکہ شواہداور حقائق کی بنیاد پرموجودہ صورت حال کے تجزیئے سے تازہ صورت حال کو بہترڈھنگ سے سمجھاجاسکتاہے ۔ مرکزی صحت وخاندانی بہبود کی وزارت نے سرکاری اور پرائیویٹ اسپتالوں کے ذریعہ ٹیکہ کاری کواہل بنانے کے لئے جون ، 2021میں ریاستی حکومتوں اور مرکز کے زیرانتظام علاقوں کو ٹیکوں کی 11.46کروڑویکسین کی خوراکیں فراہم کرائی ہیں ۔ انھوں نے بتایاکہ جولائی کے مہینے میں 13.50کروڑخوراکیں دستیاب کرائی گئی ہیں ۔
.
ٹیکہ بنانے والوں کے ساتھ بات چیت کی بنیاد پر صحت اورخاندانی بہبودکی مرکزی وزارت نے 19جون ، 2021کو سبھی ریاستوں /مرکزکے زیرانتظام علاقوں کو جولائی میں دستیاب کرائے جانے والے ٹیکوں کی خوراک کی تعداد کے بارے میں مطلع کیاتھا۔ اس کے بعد 27جون اور13جولائی کو بھی ریاستوں کو جولائی ، 2021سے پہلے اوردوسرے مرحلے کے لئے ہردن ٹیکوں کے دستیابی کے بارے میں پیشگی اطلاع دی گئی تھی ۔ ایسا اس لئے کیاگیاتاکہ ریاستوں کو وقت اور مقدار کے بارے میں جانکاری حاصل ہوسکے ۔ اوراس طرح وہ ریاستوں /ضلع سطح پر بہتراورموثر طریقے سے ٹیکہ کاری کی منصوبہ بندی کرسکیں ۔ ریاستوں /مرکز کے زیرانتظام علاقوں کو مشورہ دیاگیاہے کہ وہ اپنے کووڈ -19ٹیکہ کاری سیشن کا منصوبہ کووڈ ٹیکوں کی دستیابی کی بنیاد پر بنائیں ۔ جس سے ملک کے لوگوں کو کسی بھی پریشانی سامنا نہ کرنا پڑے ۔
مرکزی وزیرصحت نے اپنے ٹویٹ میں یہ بھی کہاکہ ٹیکوں کے دستیابی پر ریاستوں کو پیشگی اطلاع دینے کے باوجود اگربدنظمی اور ٹیکہ کاری کے مستفیدین کی لمبی قطاریں دیکھی جارہی ہیں ، تویہ واضح ہے کہ حقیقی مسئلہ کیاہے اور اس صورت حال کے لئے کون ذمہ دارہے ۔ جناب منڈاویانے مزید مشورہ دیاکہ جولوگ میڈیا میں بیانات دے رہے ہیں وہ لوگوں کے درمیان غلط اطلاعات اور خوف پیداکررہے ہیں ، انھیں ذاتی معائنے کی ضرورت ہے ۔ کیاانھوں نے حکمرانی طرز عمل اور انھیں فراہم کی جارہی متعلقہ معلومات سے خود کو اتنا دورکرلیاہے کہ انھیں ٹیکوں کی دستیابی کے تعلق سے دی گئی پیشگی اطلاع کابھی علم نہیں ہے ۔
بھارت کا مسابقتی کمیشن
بھارت کے مسابقتی کمیشن نے 20 مئی 2019ء کو اپنی 10ویں سالگرہ منائی
نئی دہلی،22مئی 2019؍بھارت کے مسابقتی کمیشن  نے 20 مئی 2019ء کو اپنی 10دسویں سالگرہ منائی۔ یہ دن مسابقتی کمیشن 2002ء کے معقول حد تک التزامات کے نفاذ کے اعلان کا دن ہے۔
اس موقع پر حکومت ہند کے 15ویں مالی کمیشن کے چیئرمین جناب این کے سنگھ نے ‘‘مسابقتی وفاق کو کیا امداد باہمی کے وفاق کا ہونا چاہئے؟’’ کے موضوع پر اپنا سالانہ خطبہ دیا۔
جناب این کے سنگھ نے اپنے ابتدائی بیان میں آئین ہند کے آرٹیکل 280 کے تناظر میں مالی کمیشن کے امکانات، دائرہ کار، اختیارات اور ذمہ داری پر روشنی ڈالی ہے۔انہوں نے کہا کہ معاشی ڈھانچے ، آبادی کے بندوبست اور انتظامی میکنزم کے اعتبار سے ریاستوں کے مخصوص مسائل کے پیش نظر مرکز اور ریاستوں کے درمیان ٹیکس مالیہ کی معقول تقسیم ایک چیلنج بھرا کام ہے۔پھر بھی مالی کمیشن برابری کو قبول کرتے وقت بہتری کے بدلے کے لئے کوشش کرتا رہے گا۔
بھارت کے مسابقتی کمیشن، سب کے لئے بہتر مواقع کو یقینی بناکر مارکیٹ ریگولیٹر کے طورپر اس کے کردار کی تعریف کرتے ہوئے انہوں نے کہا کہ عالم کاری اور دنیا میں ایک دوسرے پر بڑھتے انحصار کی حالت میں مسابقتی کمیشن کی کردار کوفعال بنانا ہوگا۔انہوں نے مزید کہا کہ یہ حقیقت ہے کہ عالم کاری اور دنیا میں ایک دوسرے پر بڑھتے انحصار کی وجہ سے زیادہ سے زیادہ نجی سرمایہ کاری کی ضرورت ہے، تاکہ ریاستی حکومتیں وہ اپنی ہمہ جہت ترقی میں اس کا فائدہ حاصل کرسکیں۔بھارت میں ریاستوں کی ترقی میں پبلک-پرائیویٹ پارٹنرشپبھی مثبت تبدیلیاں لاسکتی ہیں اور بھارت کا مسابقتی کمیشن سب کے لئے یکساں مواقع کو یقینی بنانے میں اہم کردار ادا کرسکتاہے۔
جناب سنگھ نے دستیاب وسائل کو زیادہ سے زیادہ بروئے کار لانے اور نئی نئی اختراع پردازیوں کو سامنے لانے کو یقینی بناکر مارکیٹ میں مسابقت کے طورپر ایک مارکیٹ ریگولیٹر بنانے کی ضرورت پر زور دیا۔آج روز مرہ کی ٹیکنالوجی میں تیزی سے آرہی تبدیلیوں، خدمات اور مصنوعات کی فراہمی، مارکیٹ میں رکاوٹوں کا ایک نیا چلن بن گیا ہےجس کے پیش نظر اسے ضابطہ بند بنانے کے لئے مسابقتی کمیشن کا کردار کا فی اہم ہوگیا ہے۔ انہوں نے اس حقیقت پر بھی روشنی ڈالی کہ اب تک بھارت کے معاشی اصلاحات میں مصنوعات کی مارکیٹنگ میں کافی توجہ مرکوز کی ہے اور یہ مارکیٹ کا اب ناگزیر عنصر بن گیا ہے، جس میں محنت اور اراضی قوانین میں اصلاحات اور سرمایہ تک رسائی شامل ہے۔
قبل ازیں بھارت کے مسابقتی کمیشن کے چیئرمین جناب اشوک کمار گپتا نے اپنے استقبالیہ خطبہ میں کہا کہ سی سی آئی ابھی نیا نیا ہے، لیکن یہ امکانی ریگولیٹر ہے اور اس میں غیر اعتماد نفاذ کی ساکھ قائم کرکے اور شراکت داروں کے ساتھ پابندی کے ساتھ گفت شنید کرکے مارکیٹ میں مسابقت کا کلچر پیدا کرنے کی کوشش کی ہے۔انہوں نے کہا کہ 2009ء سے کمیشن لگاتار شراکت داروں کے درمیان ثالثی، ایفاء اور تفہیم کا عمل جاری رکھے ہوئے ہے۔ سی سی آئی نے اب تک 1010 عدم اعتماد کے معاملات ،660 مرجر فائلنگ کا جائزہ لیا ہے اور 700 سے زائد معاملات میں وکالت کی ہے۔
U: 2173
(Visitor Counter : 57
بجلی کی وزارت
وزیرتوانائی نے تھرمل پاور پلانٹوںمیں کوئلے کے اسٹاک کے حالات کا جائزہ لیا
بجلی پلانٹوں کی مانگ کو پورا کرنے کے لئے کافی مقدار میں کوئلہ دستیاب ہے
بجلی سپلائی میں رکاوٹ کا کوئی ڈر نہیں ہے
توانائی ، نئی اور قابل تجدیدتوانائی کے مرکزی وزیر جناب آر کے سنگھ نے تمام تھرمل پاور پلانٹوں میں کوئلے کے اسٹاک کی موجودگی کا جائزہ لیا۔ساتھ ہی ان پلانٹوں کا بھی جائزہ لیا ، جو دلی کی تقسیم کار کمپنیوں کو بجلی کی سپلائی کررہے ہیں۔ گزشتہ روز 9 اکتوبر 2021 کو تمام ذرائع سے کوئلے کی کُل تقسیم  1.92 ملین ٹن تھی جبکہ کل کھپت 1.87 ملین ٹن ہے۔ اسی طرح کوئلے کی ترسیل میں کھپت سے زیادہ اضافہ ہوا ہے ۔ اسی طرح کوئلے کے اسٹاک کی تدریجی تعمیر میں تبدیلی کے اشارے ملے ہیں۔ کوئلے کی وزارت اور کول انڈیا نے یقین دہانی کرائی ہے کہ بجلی پلانٹوں کی مانگ کو پورا کرنے کے لئے ملک میں کوئلہ کافی مقدار میں موجود ہے۔ بجلی کی سپلائی میں رکاوٹ کا کسی بھی طر ح کا ڈر پوری طرح سے غلط ہے۔ پاور پلانٹ میں کوئلے کا اسٹاک 4دن کی ضرورت سے بھی زیادہ دستیاب ہے اور سی آئی ایل کوئلے کی سپلائی میں مسلسل اضافہ کررہا ہے۔ پاور پلانٹ میں کوئلے کے اسٹاک کی دستیابی میں بتدریج بہتری آرہی ہے۔
وزیرموصوف نے دلی کی تقسیم کار کمپنیوں کو ہدایت دی ہے کہ اپنی مانگ کے مطابق بجلی حاصل کریں ۔ این ٹی پی سی اور بی بی سی کو ڈسکام کی ضرورت کے مطابق مکمل دستیابی کی ہدایت دی ہے ۔ گیل انڈیا لمٹیڈ کو تمام ذرائع یعنی اے پی ایم ، ایس پی اوٹی ، ایل ٹی –آر ایل این جی سے ،دلی میں گیس پر مبنی پاور پلانٹوں ، گیس کی دستیابی کامشورہ دیا گیا ہے۔ این ٹی پی سی کو متعلقہ پی پی اے کے تحت گیس پر مبنی پاور پلانٹوں سے ان کے اختصاص کے مطابق دلی ڈسکام کو معیاری اعلان شدہ صلاحیت سے آگاہ کرنے کا بھی مشورہ دیا گیا ہے۔ اگر کوئی ڈسکام پی پی اے کے مطابق دستیاب بجلی کے باوجود لوڈ شیڈنگ کا سہارا لیتے ہوئے پایا گیا تو اس کے خلاف کارروائی کی جائے گی۔
اگست سے ستمبر 2021 کے مہینے میں شدید بارش کے باوجود معاشی بحالی کی وجہ سے بجلی کی مانگ میں زبردست اضافہ ہوا ہے اور درآمد شدہ کوئلے کی قیمتوں میں اضافہ ہوا ہے۔ گھریلو کوئلے کی سپلائی سے پاور پلانٹس کے کام کاج میں تبدیلی آئی ہے اور تمام تر کوششوں سے ضروریات کے مطابق ڈسکام کو مکمل بجلی کی سپلائی کو یقینی بنانے کی کوششیں کی جارہی ہیں۔
وزارت خزانہ
اشیا و خدمات ٹیکس ری فنڈ
نئی دہلی، 10 دسمبر 2019، اشیا و خدمات ٹیکس کا نظام متعارف کرائے جانے کے وقت سے لیکر بہت سے کمپنیوں نے اشیا و خدمات ٹیکس  ری فنڈ کے لئے درخواست دی ہے۔ 2 دسمبر 2019 تک مجموعی طور پر 186158 اداروں نے 3642272 ری فنڈ درخواستیں دی ہیں۔ جن میں سے 3446010 ری فنڈ درخواستوں کو حتمی شکل دی جاچکی ہے۔
یہ اطلاع خزانہ اور کارپوریٹ امور کے مرکزی وزیر مملکت جناب انوراگ سنگھ ٹھاکر آج راجیہ سبھامیں ایک سوال کے تحریری جواب میں دی۔
وزیر موصوف نے مزید بتایا کہ 52720 آئی جی ایس ٹی  ری فنڈ کے دعوے ایک سال سے زیادہ سے زیر التوا ہیں۔ اس التوا کے اسباب میں عرضی گزاروں کے ذریعہ مطلوبہ دستاویزات جمع نہ کرنا شامل ہے۔
۔۔۔۔۔۔۔۔۔۔۔ ۔
U- 5706
(Visitor Counter : 55
پیٹرولیم اور قدرتی گیس کی وزارت
جناب ہردیپ سنگھ پوری نے انڈین آئل ریفائنری کی یادگاری اشاعتیں اور ٹکٹوں کی نقاب کشائی کی
پیٹرولیم اور قدرتی گیس اور ہاؤسنگ اور شہری امور کے مرکزی وزیر جناب ہردیپ سنگھ پوری نے آج یہاں انڈین آئل کی گوہاٹی ریفائنری کی ڈائمنڈ جوبلی اور بونگائیگاؤں ریفائنری کی گولڈن جوبلی تقریبات پر اشاعت کا اجرا کیا۔ پٹرولیم اور قدرتی گیس اور محنت و روزگار کے وزیر مملکت جناب رامیشور تیلی، انڈین آئل کے چیئرمین جناب ایس ایم۔ ویدیا، اور ڈائریکٹر  محترمہ سکلا مستری بھی موجود تھے۔ تقریب میں معززین کی طرف سے 'مائی اسٹیمپ' کا اجراء بھی کیا گیا۔بھارتی محکمہ ڈاک کے ذریعہ ’مائی اسٹیمپ‘ کی بھی نقاب کشائی کی گئی ۔
ڈاک ٹکٹ جاری کرتے ہوئے، جناب پوری نے تیل کے شعبے کے پی ایس یوز،خاص طور پر انڈین آئل کی کوششوں کی ستائش کی۔ بھارت کا تیل کا محکمہ سبز توانائی کے ایندھن کے شعبے میں اپنے کاروبارکو وسعت دینے کے ساتھ ساتھ کئی ماحولیاتی اور سماجی اقدامات کی قیادت کر رہا ہے۔‘‘ انہوں نے کہا، "آج جاری کئے گئے مائی اسٹیمپ قوم کی خدمت کے لیے انڈین آئل کے پختہ عزم کا ثبوت ہے۔‘‘
جناب رامیشور تیلی نے تقریب کے دوران کہا، "یہ اشاعتیں انڈین آئل کی تاریخی کامیابیوں کی عکاسی کرتی ہیں، جو کہ ٹیکنالوجی کی مسلسل جدیدکاری کے ذریعے ملک میں ایندھن کی ضروریات کو پورا کرنے کے لیے انڈین آئل کارپوریشن کے ولولے کو ظاہر کرتی ہیں۔" محترمہ ایس ایم ویدیا نے کہا کہ انڈین آئل کی شمال مشرقی ریفائنریز بدلتے وقت کے مطابق جدید ترین ٹیکنالوجی کو اپنا کر توانائی کی ضروریات کو پورا کرنے میں اہم کردار ادا کر رہی ہیں۔
انڈین آئل کی گوہاٹی ریفائنری، ملک کی پہلی پبلک سیکٹر ریفائنری اور بونگائی گاؤں ریفائنری بھارت کے شمال مشرقی علاقے اور ملحقہ علاقوں کی توانائی کی ضروریات کو پورا کر رہی ہیں۔بھارتی حکومت کے شمال –مشرق وژن کے تحت شمال مشرقی خطہ میں انڈین آئل کی تیل صاف کرنے والی تینوں کارخانوں کی ریفائننگ صلاحیت کو 2030 تک بڑھایا جائے گا۔
صحت اور خاندانی بہبود کی وزارت
کووڈ-19 کی تازہ ترین صورتحال
ملک گیر ٹیکہ کاری مہم کے تحت اب تک 95.19کروڑ ویکسین خوراک دی جاچکی ہیں۔
پچھلے چوبیس گھنٹوں کے دوران اب تک 98.00فیصد نئے مریض سامنے آئے ہیں۔ جو مارچ 2020 سے اب تک کی کم ترین شرح ہے۔
گزشتہ 24 گھنٹوں کے دوران 21,563 مریض شفایاب ہوئے ہیں۔ جس سے شفایابی کی مجموعی تعداد بڑھ کر 3,32,93,478ہوگئی ہے۔
زیرعلاج مریضوں کی تعداد کل معاملات کے1 فیصد سے بھی کم ہے،سردست یہ شرح 0.67 فیصد ہے - جو مارچ 2020 سے اب تک کی کم ترین شرح ہے۔
ہندوستان میں زیر علاج مریضوں کی تعداد اس وقت 2,27,347فیصد ہے۔ جو گزشتہ209 دنوں میں سب سے کم ہے۔
زیرعلاج مریضوں کی تعداد کل معاملات کے1 فیصد سے بھی کم ہے،سردست یہ شرح 0.67 فیصد ہے - جو مارچ 2020 سے اب تک کی کم ترین شرح ہے۔
گزشتہ 24 گھنٹوں کے دوران 18,132 نئے مریضوں کی اطلاع ملی ہے ۔ یہ تعداد پچھلے 215 دنوں میں سب سے کم ہے۔
جانچ کے بعد متاثر پائے جانے والے مریضوں کی ہفتے وار شرح فیصد ہے، جو گزشتہ 108 دنوں میں 3 فیصد سے بھی کم ہے۔
متاثرہ معاملات کی یومیہ شرح  فیصد درج ہورہی ہے ، جو۔ پچھلے 42دنوں میں 3 فیصد سے بھی کم ہے۔
اب تک کل 58.36کروڑ ٹیسٹ کئے جاچکے ہیں۔
صحت اور خاندانی بہبود کی وزارت
کووڈ-19 کی تازہ ترین صورتحال
ملک گیر ٹیکہ کاری مہم کے تحت اب تک112.34 کروڑ ویکسین خوراک دی جاچکی ہیں۔
سردست بھارت میں زیر علاج مریضوں کی تعداد1,34,096ہے، جوگذشتہ523 دنوں میں یہ سب سے کم تعداد ہے۔
بھارت میں زیر علاج مریضوں کی تعداد مجموعی معاملوں کے ایک فیصد سےبھی کم ہے، فی الحال زیر علاج مریضوں کی شرح0.39 فیصد ہے،جو مارچ 2020 کےبعد سے سب سے کم ہے۔
شفایابی کی شرح فی الحال98.26 فیصد ہے جو مارچ2020 سے سب سے زیادہ ہے۔
گذشتہ 24 گھنٹوں کے دوران 11,926مریض رو بہ صحت ہوئے ہیں،اس طرح صحت یاب ہونے والے مریضوں کی تعداد بڑھ کر3,38,49,785 ہوگئی ہے۔
گزشتہ 24 گھنٹے میں 10,229نئے معاملے سامنے آئے ہیں۔
ٹیسٹ کے بعد متاثرہ پائے جانے والے مریضوں کی یومیہ شرح  ہے، جو پچھلے42دنوں سے 2 فیصدسے بھی کم ہے۔
ٹیسٹ کے بعدمتاثر پائے جانے والے مریضوں کی ہفتہ وار شرح ہے جو گذشتہ52دنوں میں 2 فیصد سےکم ہے۔
مجموعی طور پر اب تک62.46 کروڑ کووڈ ٹیسٹ کئے جاچکے ہیں۔
بہت چھوٹی، چھوٹی اور درمیانی صنعتوں کی وزارت
خصوصی پورٹل کے ذریعے 31 مارچ 2019 تک 27893 تجاویز کو منظوری
نئی دہلی،27؍جون،بہت چھوٹی ، چھوٹی اور اور اوسط درجے کی صنعتوں کے مرکزی جناب نتن گڈکری نے آج لوک سبھا میں ایک تحریری سوال کے جواب میں ایوان کو مطلع کیا کہ 31 مارچ 2019 تک 50706 سے زیادہ تجاویز کو اصولی طور پر منظور کرلیا گیا ہے، جبکہ 27896 کو منظوری دے دی گئی ہے۔
ملک بھر میں 50 شمسی چرخے قائم کرنے کے لئے سال 2018 میں 550 کروڑ روپے کے فنڈز سے ایم ایس ایم ای سیکٹر کے لئے شمسی چرخہ اسکیم شروع کی گئی تھی ۔ اس اسکیم کے تحت اب تک 19 تجاویز موصول ہوئی ہیں۔
۔۔۔۔۔۔۔۔۔۔۔۔۔۔۔
U-2653
(Visitor Counter : 46
وزیراعظم کا دفتر
وزیر اعظم نے رانی لکشمی بائی کے یوم پیدائش کے موقع پر انہیں خراج عقیدت پیش کیا
نئی دہلی، 19 نومبر 2021:
وزیر اعظم جناب نریندر مودی نے رانی لکشمی بائی کے یوم پیدائش کے موقع پر انہیں خراج عقیدت پیش کیا۔
ایک ٹوئیٹ میں وزیر اعظم نے کہا؛
’’میں بہادر رانی لکشمی بائی کو خراج عقیدت پیش کرتا ہوں۔ بھارت کی تاریخ میں ان کو ایک خصوصی مقام حاصل ہے۔ ان کی بہادری کو کئی پیڑھیاں فراموش نہیں کر پائیں گی۔ میں آج بھارت کے دفاعی شعبے کو تقویت بہم پہنچانے سے متعلق منعقد کیے جا رہے پروگراموں میں شرکت کی غرض سے جھانسی پہنچنے کے لیے پرجوش ہوں۔‘‘
خواتین اور بچوں کی ترقیات کی وزارت
نربھیا فنڈ کے تحت خواتین کے تحفظ کے اقدامات
نئی دہلی19،مارچ2021
خواتین اور بچوں کی ترقی کی مرکزی وزیر محترمہ اسمرتی زوبین ایرانی نے آج لوک سبھا میں ایک تحریری جواب میں بتایا کہ حکومت نے ایک ڈیڈی کیڈٹیڈ فنڈ، نربھیا فنڈ قائم کیا ہے۔ جسے خواتین کے تحفظ اور سلامتی کو بہتر بنانے کے لئے خاص طور پر ڈیزائن کئے گئے پروجیکٹوں کے لئے استعمال کیا جاسکتا ہے۔ انہوں نے کہا کہ وزارت خزانہ کے معاشی امور کے محکمے کی طرف سے قائم کردہ فنڈ غیر قابل تمادی کورپس فنڈ ہے۔ نربھیا فنڈ اسکیموں کے تحت اب تک کی تاریخ تک 9288.45 کروڑ روپے مالیت کے پروجیکٹس کا اندازہ لگایا گیا ہے اور 5712.85 کروڑ روپے کی رقم مختص کی گئی ہے اور متعلقہ وزارتوں، محکموں کی جانب سے 3544.06 کروڑ روپے تقسیم، جاری کئے گئے ہیں۔
انہوں نے بتایا کہ نربھیا فنڈ کے تحت تشکیل دی گئی افسروں کی ایک بااختیار کمیٹی نے نربھیا فنڈ کے تحت فنڈنگ کے لئے تجاویز کی سفارش کی، اندازہ لگایا اور متعلقہ وزارتوں، محکموں، نافذ کرنے والی ایجنسیوں کے اشتراک سے وقتاً فوقتاً نفاذ کی نوعیت کا بھی جائزہ لیاگیا۔ بااختیار کمیٹی کی جانب سے اندازے کے بعد متعلقہ وزارتیں محکمے مجاز مالی اتھارٹی  کی منظوری حاصل کرتے ہیں، تاکہ اپنے متعلقہ بجٹ میں سے فنڈز جاری کرسکیں اور ریاستوں، مرکز کے زیر انتظام علاقوں، نافذ کرنے والی ایجنسیوں کے ذریعے براہ راست اسکیم، پروجیکٹ کو نافذ کیا جاسکے۔
...............................................................
ش ح، ح ا، ع ر
19-03-2021
U-2779
(Visitor Counter : 77
شمال مشرقی ریاستوں کی ترقی کی وزارت
شمال مشرقی خطے کی ترقیات کی وزارت کے ماتحت کام کرنے والی رجسٹرڈ سوسائٹی ، این ای آر سی آر ایم ایس کی چانگ لانگ ، اروناچل پردیش میں پہل
بورڈمسا ، اروناچل پردیش کے بیجوئے پور- III گاؤں کے رہنے والے جناب شیہا موگ ۔ این ای آر سی آر ایم ایس کی پہل سے قبل ،ان کی شادی کے بعد گھر میں رنجش پیدا ہوگئی اور ان کے پاس گزر بسر کا کوئی ذریعہ نہیں تھا ۔کام کی تلاش میں و ہ دوسری ریاست گئے لیکن انہیں ایسا کوئی کام نہیں ملا جس سے وہ اپنی فیملی کی مدد کرسکیں۔اس کے بعد وہ گھر واپس آگئے اور اپنے والد کی بٹائی والی زمین پر فصل اگانے لگے ۔لیکن کاشت کاری کے اس کام سے بھی ان کے گھر کی ضروریات پوری نہیں ہوئیں۔
سال2019 میں جب ان کے گاؤں میں این ای آر سی آر ایم ایس نے کام کرنا شروع کیا تو انہوں نے این اے آر ایم جی کی میٹنگ میں اپنی پسند کی یونٹ قائم کرنے کی تجویز پیش کی۔اس کے بعد اس تجویز کو اے ڈبلیو پی بی 2019-2020 کے ذریعہ سامنے رکھا گیا ۔ سال 2019 میں این ای آر سی آر ایم ایس سے استفادہ حاصل کرنے والے کے طور پر انہیں بجلی کا کام شروع کرنے کی اجازت دی گئی۔ اس پروجیکٹ سے انہیں 25 ہزار روپے ملے۔اپنی پانچ ہزار روپے کی مد د سے انہوں نے گاؤں میں بجلی کے سامان کی ایک دوکان کھول لی۔
شروع میں اپنی فیملی کی مدد کرنے کے لئے وہ گھروں میں بجلی کے تار لگانے کا کام کرنے لگے ۔اس کے بعد یہ ان کا اضافی پیشہ بن گیا ۔ اس پروجیکٹ کی وجہ سےان کی زندگی میں بڑی تبدیلی آئی اور وہ اچانک کاشت کار پر منحصر شخص سے ٹیکنالوجی کی سطح پر ایک آزاد شخص بن گئے۔ ہر مہینے 12ہزار روپے کما کر وہ مالی اعتبار سے مزید خود مختار بنے اور اپنے تکنیکی پیشہ پر توجہ مرکوز کرنے لگے ۔اس پہل کی وجہ سے پروجیکٹ نے انہیں اپنی فیملی کی سالانہ آمدنی بڑھانے کا موقع عطا کیا۔
وزارت دفاع
ڈی آر ڈی او کی نیول سائنس اینڈ ٹیکنالوجی لیبارٹری میں ڈاکٹر اے پی جے عبدالکلام پریرنا استھل کا افتتاح
نئی دہلی۔ 15 اکتوبر سابق صدرجمہوریہ ہند ، بھارت رتن ڈاکٹر اے پی جے عبدالکلام کی 90 ویں سالگرہ کے موقع پر اور آزادی کا امرت مہوتسو منانے کے 15 اکتوبر 2021 کو وشاکھاپٹنم کے نیول سائنس اینڈ ٹیکنالوجیکل لیبارٹری  میں ڈاکٹر اے پی جے عبدالکلام پریرنا استھل کا افتتاح کیا گیا ۔ این ایس ٹی ایل ڈیفنس ریسرچ اینڈ ڈویلپمنٹ آرگنائزیشن  کی نیول ریسرچ لیبارٹری ہے۔ ڈی آر ڈی او کے ڈائریکٹر جنرل  ڈاکٹر سمیر وی کامت نے ڈاکٹر کلام کے مجسمے کی نقاب کشائی کی۔
اس موقع پر ، این ایس ٹی ایل کی مصنوعات ورون استر ، ٹورپیڈو ایڈوانسڈ لائٹ  اور ماریچ ڈیکو اےکو پنڈال میں دکھایا جا رہا ہے۔
'آزادی کے امرت مہوتسو' کے ایک حصے کے طور پر ، ڈی آر ڈی او آر اینڈ ڈی کی اہمیت کو اجاگر کرنے اور عام لوگوں میں بیداری بڑھانے اور خاص طور پر نوجوان ذہنوں کو تحریک دینے کی سمت میں مختلف اقدامات کر رہا ہے۔ ڈاکٹر کلام کا پریرنا استھل ڈاکٹر کلام کی زندگی اور ان کی بے مثال کامیابیوں سے لوگوں کو خاص طور پر نوجوان ذہنوں کی ترغیب کا باعث بنے گا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-10100
(Visitor Counter : 143